<classify> WAZIRI Mkuu, Kassim Majaliwa amekerwa na kitendo cha mkandarasi wa mradi wa maji Ntomoko kutofi kishwa mahakamani kama alivyoagiza Rais John Magufuli.Aliitaka Taasisi ya Kuzuia na Kupambana na Rushwa Takukuru kuwasiliana na Mwendesha Mashitaka wa Serikali DPP mkandarasi huyo afikishwe mahakamani. Aprili 27, mwaka huu, Rais Magufuli aliagiza Takukuru, Wizara ya Maji na Umwagiliaji na jeshi la polisi kuwakamata waliohusika akiwamo mkandarasi, kuchelewesha mradi huo wa maji uliogharimu zaidi ya Sh bilioni mbili.Waziri Mkuu alisema anashangaa kuona mkandarasi huyo hajafikishwa mahakamani. Alipomhoji Mkurugenzi wa Takukuru wa Mkoa Dodoma, Sosthenes Kibwengo alisema kwamba taasisi yake ilikamilisha uchunguzi na tangu Juni 5, mwaka huu, faili lilikwenda kwa Mkurugenzi wa Makosa ya Jinai DPP kwa hatua zaidi.Majaliwa alihoji sababu za mtuhumiwa huyo kutofikishwa mahakamani kipindi chote na pia ataka kufahamu ni kwa nini faili hilo limechelewa kwaDPP hadi kwa miezi mitatu hadi sasa. Aliwataka Takukuru kuhakikisha wanawasiliana na DPP faili la mtuhumiwa lifunguliwe na afikishwe mahakamani.Alipohojiwa kwamba amefikia wapi kutekeleza agizo la Rais Magufuli la kumsaka mkandarasi wa mradi wa maji Ntomoko, Kiwengo alisema amelipeleka kwa DPP tangu Juni. Waziri Mkuu alimtoa kwenye mkutano wa hadhara uliokuwa ukifanyika katika viwanja vya Puma wilayani Kondoa na kumtaka Kiwengo awasiliane na DPP kuhakikisha agizo la Rais la kumtafuta na kumfungulia mashitaka linafanyika.HabariLeo ilipowasiliana na Kibwengo, alisema ofisi yake imetekeleza agizo la Waziri Mkuu kwa kuwasiliana na DPP ambaye ameithibishia kwamba faili hilo litafikishwa mahakamani mapema na mtuhumiwa kuchukuliwa hatua stahiki.Waziri Mkuu alisema serikali imekuwa ikitoa fedha kwa ajili ya kusaidia wananchi kupata maji, lakini baadhi ya watendaji wamekuwa wakitumia vibaya fedha hizo na kufanya wananchi waendelee kuteseka. Rais Magufuli alifanya ziara katika mkoa wa Dodoma na kupitia mradi wa Ntomoko na kuagiza kwamba mkandarasi aliyehusika katika kujenga mradi wa maji na hakuteleza atafutwe na kufikishwa mbele ya vyombo vya sheria.  <topic>: KITAIFA 